####  ,,CRUCEA ÎN IPOSTAZA COTIDIANĂ”

|  |  |  |  |  |
| --- | --- | --- | --- | --- |
|  | CONCURS DE FOTOGRAFIE |  |  |  |

În contextul Anului omagial al educaţiei tineretului ortodox, **Arhiepiscopia Sibiului** organizează concursul cu tema “Crucea în ipostaza cotidiană”. Concursul este organizat cu binecuvântarea Înaltpreasfinţitului Părinte dr. Laurenţiu Streza, Arhiepiscopul Sibiului şi Mitropolitul Ardealului, de Sectorul Cultural al Arhiepiscopiei Sibiului, prin Departamentul de Tineret.

Prin acest concurs se doreşte surprinderea fotografică a Crucii în viaţa de zi cu zi de către tinerii liceeni din cadrul Arhiepiscopiei Sibiului.

Partenerii proiectului sunt Inspectoratul Şcolar Judeţean Braşov, Inspectoratul Şcolar Judeţean Sibiu şi Asociaţia „Centrul de Copii şi Tineret Sfântul Sebastian”.

Desfăşurătorul concursului:

* 17 februarie – 27 martie perioada de trimitere a fotografiilor la adresa de e-mail:concurs.mitropoliaardealului@gmail.com;
* 29 martie – semifinala şi anunţarea participanţilor la finală;
* 28-30 martie – jurizarea finală;
* 3 aprilie (Duminica Sfintei Cruci) – premierea se va face la Sibiu de către Înaltpreasfinţitul Părinte Dr. Laurenţiu Streza, Arhiepiscopul Sibiului şi Mitropolitul Ardealului;
* aprilie – august – expoziţie itinerantă cu fotografiile câştigătoare în cadrul protopopiatelor ortodoxe din cadrul Arhiepiscopiei Sibiului.

Înscrierea la concurs se face prin trimiterea a minim trei (3), maxim cinci (5) fotografii respectând tematica concursului la adresa de e-mail:concurs.mitropoliaardealului@gmail.com.

Fiecare fotografie va fi însoţită de o scurtă descriere. La trimiterea e-mailului se va specifica numele şi prenumele participantului/participantei, numărul de telefon, localitatea de reşedinţă, numele instituţiei de învăţământ liceal la care aparţine concurentul şi dovada apartenenţei la una din instituţiile de învăţământ pre-universitar din cadrul Arhiepiscopiei Sibiului (respectiv judeţele Sibiu şi Braşov). Se precizează că doar pentru finalişti este necesară o copie sau fotografie a documentelor justificative

Jurizarea se va face de către o comisie de experţi convocată de către organizator.

Premii:

* Locul 1: 550 Lei + diplomă de participare;
* Locul 2: 450 Lei + diplomă de participare;
* Locul 3: 300 Lei + diplomă de participare;
* Menţiunea 1: 100  Lei + diplomă de participare;
* Menţiunea 2: 100 Lei + diplomă de participare.

Condiţii de participare:

* Respectarea condiţiilor de înscriere menţionate mai sus şi a temei concursului;
* Participarea cu minim trei (3), maxim cinci (5) fotografii;
* Decenţa prezentării;
* Poziţionare inteligibilă;
* Claritatea, creativitatea şi originalitatea fotografiilor;
* Fotografiile pot fi atât color cât şi alb negru;
* Fotografiile să fie încadrate în spaţiul creştin;
* Mesajul adecvat pe care îl transmit fotografiile;
* Fotografiile să nu fie editate (în Adobe Photoshop, GIMP, Serif PhotoPlus SE ş.a. programe de editare);
* Fotografiile să aparţină concurenţilor care se înscriu la concurs. Organizatorii nu-şi asumă răspunderea pentru înscrierea în concurs a unor fotografii care nu le aparţin. Concurenţii sunt responsabili de provenienţa şi autenticitatea fotografiilor;
* La concurs se pot înscrie doar elevii liceeni din cadrul instituţiilor de învăţământ de pe cuprinsul Arhiepiscopiei Sibiului respectiv judeţele Braşov şi Sibiu;
* Fotografiile înscrise în concurs vor putea fi utilizate şi reproduse de către Arhiepiscopia Sibiului, cu menţionarea autorului.

Jurizarea se va desfăşura după următoarele criterii:

* Fotografiile să se încadreze în tema concursului;
* Concurenţii să dea dovadă de creativitate şi originalitate;
* Calitatea tehnică de fotografiere;
* Fotografiile să valorizeze propria experienţă şi cunoaştere;
* Relevanţa mesajului faţă de fotografia dată.

Profesori coordonatori în cadrul Liceului Tehnologic „Nicolae Teclu” pentru elevii care doresc să participe la concurs:

* 1. Prof. Solomon Laura
	2. Prof.dr. Circa Adrian